ISLAMI PLAANID MAAILMAS DOMINEERIMISEKS
ofar, kõveraks paindunud jäära sarv.
Peaksime samamoodi kummarduma Issanda ette.
Palugem, et võiksime alanduda ja anda oma elud Issanda kätesse,
nii et Tema tahe võiks meis sündida.
Isa, las me kuulda täna Sinu häält.
Isa, ma palun, et võksin olla Sinu trompetihääleks.
Kui pasunaheli,
kui häiresignaal.
Las see äratada meid.
Issand, aita meil kuulda seda märguannet.
Aita meil olla valvel.
Valmista meid lahinguks.
Palume, et räägiksid meiega tänasel õhtul,
Jeesuse, Messia nimel.
Ja kogu rahvas ütleb: "Aamen."
Tänane sõnum on väga tõsine.
Vaatame Matteuse evangeeliumi 24. peatükki.
Loen alates 37. salmist.
"Sest nii nagu olid Noa päevad,
nõnda on Inimese Poja tulemine."
Loen uuesti: "Sest nii nagu olid Noa päevad,
nõnda on Inimese Poja tulemine."
Loeme 1 Moosese raamatu 6. ptk.
See oli Noa päevil.
Loeme salmid 11 ja 12.
1 Moosese 6. ptk, alustan juba 9. salmist.
"Noa oli üks õige mees, täiesti vaga oma rahvapõlve seas;
Noa kõndis koos Jumalaga."
Ta kõndis koos Jumalaga.
Kas Noa oli ainus,
kes oli oma rahva seast Jumala silmis õige?
Vaid üks perekond päästeti.
Ta elas Jumala tahte kohaselt, kuigi kogu maailm oli vastu.
Mäletan, kui mu isa veel siin oli, rääkis ta tihti,
enne kui Issanda juurde läks:
"Tahaksin olla nagu Noa.
Rõõmustaksin, kui mu pere kaasa tuleks."
"Ja Noale sündis kolm poega - Seem, Haam ja Jaafet."
Siis antakse Noa ajastu tundemärgid.
"Aga maa oli Jumala palge ees raisku läinud
ja vägivald täitis maad.
Ja Jumal vaatas maad, ja näe, see oli raisku läinud,
sest kõik liha maa peal oli oma eluviisides raiskunud. "
Väljend "raisku läinud" viitab seksuaalsele amoraalsusele.
Eelkõige seksuaalsele amoraalsusele, mis on loomuvastane.
Rabid on öelnud, et meie sugupõlv on pärast Noa päevi esimene,
kes on tunnistanud homoseksuaalsuse normaalseks.
Homoseksuaalsust on läbi ajaloo praktiseeritud
kord rohkem kord vähem.
Siiski peeti Rooma aja lõpupäevil homoseksualismi ühiskonnas
sotsiaalsetele normidele mittevastavaks.
Kuid Noa päevil oli kogu maailm hukas
ja tegutses loomuvastaselt.
Rabid on öelnud, et loomadki hakkasid loomuvastaselt käituma.
Ka meie sugupõlv näeb tänapäeval seda ajamärki.
Mitte kunagi varem pole ühiskond pidanud homoseksuaalsust
normaalseks ja vastuvõetavaks.
Teiseks ajamärgiks on vägivalda täis maailm.
Näeme seda tänapäeval otse oma silmade ees.
Vägivald levib koletul viisil.
Näeme maailmas erinevaid vägivalla-akte toimuvat,
kuid kõige enam näeme seda islamistide tegevuse kaudu.
Ka see on ajamärk.
Eelnevates saadetes rääkisime Lähis-Ida piinavast vägivallast,
mis on levinud ka Iisraeli.
Olen juba palju aastaid jälginud olukorda Iisraelis.
Siiski olen nähtust vapustatud.
See on mõistetamatu julmus.
Kõik sai tõenäoliselt alguse
palestiinlaste liidri Mahmoud Abbasi ülesastumisest
kohalikus Palestiina televisioonis.
Ta teatas, et Jeruusalemma ja sealseid pühasid paiku
kaitstakse "juutide räpaste jalgade eest"
ja nad tähistavad Jeruusalemma ning Allahi eest valatud verd.
Seda verd peetakse pühaks ja süütuks
ja terroriste nimetatakse märtriteks.
Nad saavad otse paradiisi.
Neid, kes surevad või saavad haavata, õnnistab Allah.
Sõnum pandi üles
Palestiina omavalitsuste kodulehtedele.
Kohe pärast seda hakkasid noorukid ründama inimesi terariistadega.
Me räägime koletust vägivallast.
Üks hullemaid juhuseid toimus tavalise araablasega,
kes oli aastaid töötanud Iisraeli telefonifirmas.
Ta oli ustav töötaja.
Ootamatult võttis ta firma auto ja kihutas otse rahvahulga sekka,
et surmata võimalikult palju inimesi.
Mees väljus autost ja nähes üht rabi, raius ta kirvega pooleks.
See oli tavaline töötaja.
Tagataustaks oli äärmine usufanatism.
Mehest sai elajalik mõrvar.
Taoline vägivald levib ja seda kutsub esile ISIS.
See on TV vahendusel Lähis-Ida moslemitele ettesöödetud.
Ja kui on ülesõhutatud mäss
"pühadust teotavate" juutide vastu,
peab seisma pühapaikade eest ja ülistama verevalamist.
Me pole kordagi kuulnud halvakspanu Palestiina liidrite käitumise kohta.
Eri maade valitsused ei räägi asjast tõepäraselt.
Vaatame lähemalt Ilmutuse raamatut
ja räägime metsalise märgist ning metsalise arvust.
Metsalise märk on tänapäeval hästi tuntud.
Tavainimesedki teavad, mis arv on 666.
Arv on kogunud tuntust muuhulgas ka mitme filmi kaudu.
Loeme prohvetlikku sõna
ja vaatame, kas märkame midagi uut.
Alustame 13. ptk'i 16. salmist, kus metsalise kohta öeldakse järgmist:
"Ja ta tegi, et kõik - pisikesed ja suured, rikkad ja vaesed,
vabad ja orjad -
võtaksid endale märgi oma paremale käele või oma otsaette,
ning et keegi muu ei tohiks osta ega müüa kui vaid see,
kellel on märk,
kas metsalise nimi või tema nime arv.
Siin olgu tarkust!
Kellel on mõistust, see arvutagu välja metsalise arv,
sest see on inimese arv,
ja tema arv on kuussada kuuskümmend kuus."
See kirjakoht on meile tuttav,
sest me oleme seda kuulnud juba lapsepõlvest alates.
Lugesin seda netist Folkbibelni tõlkes ja nägin,
et numbri "666" kohalt võib teksti mõista ka teisiti.
Tõlgenduse märkustesse oli lisatud ka number "616".
Niisiis: 666 või 616.
Pole täpselt teada, kummast arvust on jutt.
Kas 666 või 616?
See on huvitav.
Ühes ma eelmistes õpetustes
mainisin venda nimega Walid Shoebat.
Mõned teist ehk teavad teda.
Ta on palestiinlasest araablane, kes sündis Petlemma lähedal.
Teen loost kokkuvõtte neile, kes pole lugu kuulnud.
Nii nagu paljusid ta sõpru, meelitati ka teda terrorismile,
kivisid pilduma
ja Petlemmas olevat iisraellaste panka ründama.
Ta asus elama USA-sse,
kus kohtas kristlasest naist ja abiellus.
Walidi eesmärk oli pöörata naine islami usku.
See ei õnnestunud.
Naeruvääristamaks oma naise usku, hakkas Walid Piiblit lugema.
Ta oli hämmingus sellest ja koges pöördumist.
Ta on saanud USA's kuulsaks.
Ta kirjutas huvitava raamatu pealkirjaga "Gods War on Terror".
"Jumala sõda terrorismi vastu".
Walid juhtis tähelepanu sellele,
et märk tehakse käele või otsmikule.
Kreeka ja heebrea keeles kasutatav sõna
tähendab nii kätt kui ka käsivart.
Mitte ainult käelaba vaid ka käsivart. Otsmik on otsmik.
Ta märkas, et Allahi eest sõdivatel moslemitel
on tihti käsivarrel või peapaelal tekst: Hamas, Hizbollah või ISIS.
Walid osutas kreekakeelse teksti viimasele, 18. salmile.
Kreeka keeles ei kirjutata arve 666 või 616 numbritega.
Kasutatakse tähti, millel on oma arvväärtus.
Seda on tõlgitud tähendusega 666.
Kreeka keeles ei tähenda numbrit tähistav sõna
ainult numbrit,
vaid ka umbmäärast arvu ehk hulka.
Siin on teatud erinevus.
Osa rootsikeelsetest Piibli tõlgetest räägib hulgast, osaarvust.
Vaatame Apostlite tegude 11. ptk'i 21. salmi.
"Ja Issanda käsi oli nendega ning suur hulk uskus..."
1917. a Rootsi Piibli tõlge kasutab sõna "suur rahvahulk".
Kreekakeelne sõna võib tähendada nii arvu kui ka rahvahulka.
Pöördume tagasi Ilmutuse raamatu 13. ptk'i salmidesse 17 ja 18.
"...ning et keegi muu ei tohiks osta ega müüa kui vaid see, kellel on märk,
kas metsalise nimi või tema nime arv."
"...Kellel on mõistust, see arvutagu välja metsalise arv..."
Või hulk, rahvahulk.
"...sest see on rahvahulk" ütleb tõlge.
"Ja tema arv või rahvahulk on..." jätkub kreekakeelsete tähtede rida.
Kuid Walid luges kreekakeelset käsikirja.
Ei mäleta enam, kummast oli jutt - kas Codex Sianiticus või Vaticanus.
Araablasena oli ta hämmingus, kui märkas,
et see polnud kreeka keeles, vaid hoopis araabia keeles.
Esimene täht käsikirjas meenutab x'i,
millega tähistatakse arvu 600.
Märk näib Saudi-Araabia lipul olevate ristatud mõõkadena.
Järgmised märgid meenutasid peapaelu,
millel on kirjas "Bismillah - Allahi nimel". Vau!
Tähendab, selle numbriga või inimhulgaga tähistatakse
Allahi nimel käivat võitlust.
Kui küsimus oleks arvus 666,
oleks see ainus kirjakoht Piiblis, kus tähed tõlgitakse numbriteks.
Muudes kohtades ei ole seda nii käsitletud.
Walid viitab Johannesele antud ilmutusele,
kus ta näeb islamistide ristatud mõõku
ja teksti: "Bismillah - Allahi nimel".
Loeme seda teksti uuesti.
"...ning et keegi muu ei tohiks osta ega müüa kui vaid see, kellel on märk,
kas metsalise nimi või tema nime arv."
Mis arvust siin räägitakse?
Siin õhutatakse kasutama mõistust ja arvutama välja metsalise arv.
Jutt on inimeste hulgast, mitte Jumala väehulgast.
Walidi järgi viitab see Muhamedile ja tema rahvahulgale.
Moslemi taustaga inimene kirjeldab seda Muhamedi armeena.
Jutt on sõjaväest või rahvahulgast, kes võitleb Allahi nimel.
Ma pole 100% kindel, et see nii on.
Kuigi see ühtib prohveteeringutega lõpuaja vägivalla kohta.
See on omane islamile,
et need, kes ei alistu Allahile, ei saa osta ega müüa.
Tänapäeval kutsutakse võitlusse Allahi nimel.
Tema nimel võitlejaile lubatakse igavest õndsust.
Sel viisil saab kindla loa paradiisi pääsemiseks.
Allahi nimel sündivast vägivallast tõuseb esile armee.
Mu kätte sattus üks artikkel ajalehes.
Joon pisut vett.
See artikkel jahmatas mind tõeliselt.
See on kirjutatud 2005. aastal.
Autoriks jordaanlasest ajakirjanik,
kes intervjueeris al-Qaida juhte ja küsis nende tulevikuplaanide kohta.
Mainitud ajakirjanik kirjutas sellest raamatu.
Vaatan, kas leian selle raamatu pealkirja.
Raamatu pealkiri on "Al-Zarqawi..."
See mees oli tol ajal Osama Bin-Ladeni parem käsi
ja hiljem al-Qaida uus juht.
"Al-Zarqawi ja al-Qaida teine sugupõlv"
on selle raamatu pealkiri.
"Al-Zarqawi ja al-Qaida teine sugupõlv".
Üks teine ajakirjanik kirjutas sellest Der Spiegelisse arvustuse -
tuntud Saksa ajakirja inglisekeelsele veebilehele.
Seda inglisekeelset arvustust aastast 2005
võib netist leida ja lugeda.
Ajakirjanik arvustas ja naeris al-Qaida üle.
"No jah, nii need segased mõtlevad ja usuvad."
Kriitik nimetas nende plaane võimatuks ja ebarealistlikuks.
See on hirmus, mis on juhtunud pärast 2005. aastat.
Noppisin artiklist välja olulised punktid.
Artikkel käsitleb raamatu arvustust.
Raamat on kirjutatud aastatuhande vahetusel.
Selles räägitakse 7-etapilisest strateegiast,
mis on suunatud kogu maailma allutamiseks islamile.
Al-Qaida koostas strateegia aastatuhande vahetusel, u 2000. a.
Keegi ajakirjanik sattus vanglasse ja küsitles alqaidalasi.
Jordaania vanglas oli ka Al-Sarqawi.
Ajakirjanik lõi usalduslikud suhted alqaidalastega ja sai infot.
Esimene faas al-Qaida tegevuskava kohaselt
oli ettenähtud esimeseks 3 aastaks.
See tähendab 2000-2003. a.
Esimeseks faasiks ülemaailmse vallutuse protsessis
oli teha suurrünnak USA'le
ja seejärel meelitada USA Iraaki sõdima.
See õnnestus hästi 11. septembri rünnakuga,
mille järel president Bush kuulutas välja sõja terrorismile
ja USA väed sisenesid Iraaki 2003. a.
Just seda Al-Qaida taotleski.
Ajakirjanik avastas alqaidalaste hirmuäratava strateegilise eesmärgi.
Eesmärgiks polnud terrorism, vaid tegutseti kindla plaani kohaselt.
Me teame, et vale Messias kogub oma väe pimedusest.
Siin on tegu pimeduse kuningriigiga.
11/9 rünnak juhtis täpselt sinna, kuhu Al-Qaida oli pürginud.
Teine faas pidi aset leidma 2004-2006. aastal.
Kahe aastaga pidi Al-Qaida muutuma terroriorganisatsioonist liikumiseks.
Üleüldiseks liikumiseks ilma otsese juhtimiseta.
Al-Qaida pidi muutuma üleüldiseks moslemite liikumiseks.
See pidi alguse saama Iraagist - moslemite kodupinnalt,
sõja kuulutamisega USA'le.
Esimese mobilisatsioonietap inimi oli "Äratus".
Et USA ründaks Iraaki,
pidi saama moslemid kaitsepositsioonile.
Teise faasi nimeks oli "Silmade avanemine".
Iraagi sündmustest alates
kasvas AQ terroriorganisatsioonist liikumiseks.
Esile kerkis palju uusi rühmitusi väljastpoolt Iraaki.
Enam polnud tugevat sidet peaorganisatsiooniga,
kuna rühmitusi oli palju.
Kolmas faas nimega "Etteaste"
oli määratud kestma 2007-2010.
Pingekolle tuli siis paigutada Iraagist Süüriasse.
Alustati ka üksikute rünnakutega Iisraeli vastu.
Kuidas see faas õnnestus?
Sel ajal võttis Hamas kontrolli Gaza üle
ja kõrvaldas Fatahi.
Gazast sai terrorismi löögitsenter,
kust lennutati rakette eelkõige Iisraeli suunas.
Kolmas faas pole selgepiiriline.
Hamas on siiski osa sellest võrgustikust.
Ta on seda olnud algusest peale.
Terrorismi, Al-Qaida ja Hamasi taustal teguteseb moslemivennaskond.
Neljanda faasi nimeks oli
"Vihatud araabiavalitsuse kukutamine".
See pidi teostuma 2010-2013. a.
Mis juhtus 2010. a?
Detsembris 2010, algas nn Araabia kevad.
See sai alguse Tuneesiast
ja liikus kulutulena üle Araabia maade.
Eesmärgiks oli kukutada vaoshoitud,
Läänega koostööd tegevad valitsused.
Sündmused levisid üle kogu maailma, kus loodeti demokraatia võidukäiku.
Kuid selle asemel koitis kõva südatalve pakane.
Kõik toimus täielikult ettekavatsetud plaani kohaselt.
Küsimuse all pole ajalugu.
Artikkel kirjutati aastal 2005. a ja raamat veel varem.
See on täpne tulevikku puudutav ettekuulutus.
Araabia kevad puhkes 2010. a,
et kõrvaldada langenud Araabia maade valitsused.
Viies faas äratas mu tähelepanu.
Artikkel on aastast 2005.
Artikli autor ise arvas, et see on kõik tühipaljas fantaasia.
Viies faas pidi algama 2013-2016, mis tähendab nüüd.
Kuid mis on viienda faasi eesmärk?
Sel ajal pidi välja kuulutatama moslemikalifaat, IS.
2014. a loodi Iraagis vastavalt plaanile ISIS või IS.
Sellest räägib 21 .sajandi alguse raamat
ja selle arvustus 2005. a.
Islamistlik kalifaat kuulutati välja viienda faasi ajal.
Terrorism pidi olema nii jõuline,
et Araabia maade valitsused ei suuda sellele vastu seista.
Terrorivõim saavutati. Nüüdseks on ISIS nagu riik.
Selle territoorium ületab viiekordselt Iisraeli alad.
Kõik riigitunnused on olemas.
Seal on oma ametiasutused, politsei, isegi müntide vermimine.
Sellel on oma seadusandlus ja juhtimine on kalifaadi käes.
Üleriigilise üleskutse eesmärgiks
oli innustada kogu maailma moslemeid
haarama relvad.
2014. a loodi ISIS - nii nagu kavas oli.
Kuues faas on määratud algama aastal 2016.
Selle faasi nimi on "Täielik vastuseis".
Sellele järgneb lahing islami ja islamile "truudusetute" vahel.
Lahinguväljaks on kogu maailm.
Seda on inspireerinud ISISe tegevus.
Me näeme seda, mis selle tagajärjel sünnib.
Näeme tunnuseid sellest kõikjal enda ümber.
Seitsmenda faasi nimi on "Lõplik võit".
See peaks kätte jõudma aastal 2020.
Siis on kogu muu maailm terrorirünnakutest räsitud
ja 1,5 miljardit moslemit suudavad selle kõik väehulgaga alistada.
Pimeduse väehulgad plaanivad seda, kuid mida ütleb Jumala Sõna?
Der Spiegel kirjutas 2005. a:
"Mõte Al-Qaida kalifaadist moslemimaailma keskel on absurd.
Plaan hõlmab 20 aastat ja rajaneb usulistel ideoloogiatel,
millel pole tegelikkusega seost."
Nii kirjutati aastal 2005.
Hämmastav, kuidas need plaanid on juba teostunud.
On midagi, mis on ka Al-Qaidat mõjutanud.
Iisraeli endine ÜRO suursaadik Dore Gold kirjutas sellest raamatu.
Klassikaline teos avaldati 2007. a pealkirjaga "The Fight for Jerusalem".
Dore Gold on Iisraeli valitsuse nõunik
ja Benjamin Netanjahu hea sõber.
Gold tsiteerib oma raamatus igivana,
võib-olla Muhamedi enda prohveteeringut.
Igivana prohveteering, mis on olnud populaarne,
eriti 7. sajandil.
"Mustad lipud väljuvad Korasinist
ja miski ei suuda neid peatada,
kuni nad heiskavad võidulipu Ilijahis ehk Jeruusalemmas."
Muhamedi prohveteering räägib mustast lipust.
Mõni aasta tagasi ei olnud ma veel näinud ISIS'e musta lippu.
Moslemite ütluse kohaselt saab liikumine alguse Korasinist.
Huvitav, kui Al-Qaida alustas oma tegevust Afganistanis,
arvasid moslemid,
et profeteeringu täitumine on alguse saanud.
Must lipp alustas oma võidukäiku Jeruusalemma suunas.
Dore Gold räägib sellest oma raamatus.
Araabia maailmast võib leida massiliselt
seda teemat käsitlevat kerget kirjandust.
Seal kirjeldatakse tulevikku ja ülistatakse Osama bin-Ladenit
kui moslemite profeteeringute täidesaatjat.
Musta lipu aeg on alustada võidulkäiku.
Kõige enam on sellest kirjutanud egiptlane Mohammad Issa Daud.
Ta on Saudi-Araabias elav egiptlane.
Tema raamatuid on Lähis-Idas levitatud miljoneid.
Ühe pealkiri on "Harmagedoon ja aeg pärast seda."
Tsiteerin ikka veel Goldi raamatut,
mis käsitleb võitlust Jeruusalemma eest.
Ta prohveteeris Lähis-Ida läbiva musta lipu võidukäigu kohta,
mis viib Afganistaanist Jeruusalemma.
Ta ennustab, et see õnnestub ja Jeruusalemm vallutatakse.
Seejärel tuleb moslem Mahdi, nende messias, kaljukirikusse.
Sel päeval lehvitatakse templiväljakul ISIS'e musta lippu
hüüetega: "Surm juutidele!"
Juutide pühimas paigas.
Kõige hirmsam Issa Daudi jutustuses
on seotud võitlusega Jeruusalemma eest.
Siis tuleb vasturünnak,
pettus Vatikani poolt.
See saab omakorda moslemid tegutsema Euroopas.
Dore Gold tsiteerib oma raamatus Egiptuse kirjanikku.
Rootsi on esimene Euroopa maa,
mis alistub islami võimule.
Teise maana järgneb Taani.
Siit edasi nende prohveteeringu järgi
minnakse läbi Euroopa Jeruusalemmani välja.
See ei ole muidugi Jumala Sõna,
vaid islamist tulnud prohveteering.
Sellesse moslemid usuvad ja selle alusel nad ka tegutsevad.
Hiljuti nägin jutlust Al-Aksast,
Jeruusalemma templiväljakult.
Üks imaam hüüdis rahvahulgale: "Euroopa ei ole meie sõber!
Euroopa on Allahi vaenlane!
Ärge lootke Euroopa peale! See ei sünnita piisavalt lapsi.
Saksa vajab 50 000 noort, et maksta tulevikus pensionit."
Imaam jätkas: "Me saadame neile enam kui 50 000, palju enam.
Me ei aita neil pensionit maksta, vaid vallutame kõik Allahile."
Paljud ei tea, mis toimub kulisside taga.
Tulevikus levib vägivald veel enam.
Mida oleme külvanud, sellist saaki saame ka lõigata.
Selle võitluse eesliinil asetseb tänapäeval Iisrael.
Lõplik eesmärk on vallutada Jeruusalemm.
Kui me nüüd ei asu Iisraeli kaitsma, kes meid siis kaitseb?
Hispaania endine president tõdes aastate eest:
"Iisrael on äärepoolseim kaitseliin fanatismi vastu."
Kui Iisrael variseb, on Euroopa järgmine.
Ja meie vaatame lihtsalt pealt, kuidas fanatism Iisraeli vastu levib.
Meid on kutsutud olema soolaks ja valguseks maailmas.
Tähtis on hoida silmad lahti ja valvata Jumala Sõna kohaselt,
palvetades tänapäeva sündmuste pärast.
Minu jaoks oli sel aastal üks ehmatavamatest seikadest
üks Rootsi blogi,
milles käsitleti kristlaste tagakiusu Iraagis.
Lapsed peavad seisma mõõga ees ja tegema valiku,
kas keelduvad usust või raiutakse pea maha.
Blogija esitas endale suunava küsimuse:
"Kas on oht, et see võib levida Rootsi?"
Keegi kommenteeris entusiastlikult,
et enne seda toimub pühade ülesvõtmine.
Proovi seda tänapäeva Iraagis kuulutada.
Kas on olemas mingi muu Piibel, kus on Rootsi kohta eritõotused?
Seda ei saa kuulutada Iraagis, kus need asjad juba toimuvad.
Kuidas saame Piibli tõlgenduse alusel väita,
et jõuame taevasse enne neid sündmusi?
Sõbrad, peame mõistma, mis ajas me elame.
Loeme, mida ütleb selle kohta prohvet Habakuk.
Olen viidanud mitmele allikale, kuid nüüd vaatame Jumala Sõna.
Jumala Sõnast leiame vastuse.
Prohvet Habakuk räägib seal karmide sõnadega.
Habakuk 1:2 ütleb järgmist:
Kui kaua, Issand, pean ma appi hüüdma,
ilma et sa kuuleksid?
Või sulle kisendama vägivalla pärast, ilma et sa aitaksid?"
See on tabav küsimus tänapäeva Lähis-Ida kohta.
Ja see läheneb ka meie aladele. Kui kaua see veel kestab?
"Miks sa lased mind näha nurjatust ja vaatad ise seda õnnetust pealt?
Hävitus ja vägivald on mu ees - on tulnud riid ja tõusnud tüli.
Seepärast on Seadus jõuetu
ja õigus ei tule iial esile."
Kui paljudele on see neil päevil tuttav meie maal toimuva osas?
"Sest õel piirab õiget - nõnda tekib väänatud õigus."
See on kui kirjeldus tänapäevast, mille all me kannatamegi.
Jumala Sõna on seda ette kuulutanud.
"Vaadake ringi paganate seas ja pange tähele,
imestage ja hämmastuge!
Sest teie päevil tehakse tegu, mida te ei usuks,
kui sellest jutustataks.
Sest vaata, ma lasen tõusta kaldealased,
kibeda ja tormaka rahva,
kes käib maa laiuti läbi,
et vallutada eluasemeid, mis pole tema omad."
Habakuki ajal olid kaldealased Jumala rahvale kohtuotsuse toojateks.
"Ta on kardetav ja julm,
temast enesest tuleb ta õigus ja vägi.
Tema hobused on kiiremad kui pantrid,
metsikumad kui hundid õhtul.
Tema ratsud trambivad - kaugelt tulevad ta ratsanikud,
lendavad nagu saagile sööstvad kotkad.
Kõik nad tulevad tegema vägivalda."
Täpselt nii nagu sündis Noa päevil.
Maa oli täis vägivalda.
"Nende näod vaatavad otse ette ja nad koguvad vange nagu liiva.
Nad pilkavad kuningaid ja aukandjad on neile naerualuseks.
Nad naeravad iga kindlust,
kuhjavad kokku mulda ja vallutavad selle.
Siis nad tormavad kui tuul ja tõttavad edasi.
Nad teevad omaenese jõu enestele jumalaks."
See juhtus kui Nebukadnetsar ja kaldealased ründasid Iisraeli.
See prohveteering kirjeldab ka meie aega.
Lugesime, et kõik on meile õpetuseks.
Seda on juhtunud ennegi, kuid eriti lõpuaegadel
ja sel ajal me elamegi.
12. salm: "Eks ole sina, Issand, muistsest ajast mu püha Jumal?
Ära lase meil surra!
Issand! Sina oled nad pannud meie üle kohut mõistma,
sina, kalju, oled määranud nad meile nuhtlejaiks."
Kui elame õigesti, ei pea me kartma midagi sellist.
Kui läheme eemale Issanda teedelt, on see meile Jumala karistuseks.
Nagu Habakuki ajal tulid kaldealased karistuseks nuhtlema.
Tänapäeva vägivald
on kõikvõimsa Jumala karistus ja kohtuotsus.
Sest me oleme hüljanud Tema käsud ja seadused.
"Sinu silmad on liiga puhtad selleks, et näha kurja.
Mispärast sa vaatad uskmatute peale,
vaikid, kui õel neelab selle, kes on temast õigem?"
See on juba juhtunud ja see kordub.
"Sa teed inimesed mere kalade sarnaseks,
otsekui roomajaiks, kellel pole valitsejat?
Need kõik tõmbavad nad õngega üles, veavad oma noota ja koguvad võrku;
seepärast nad rõõmustavad ja hõiskavad.
Seepärast ohverdavad nad oma noodale ja suitsutavad võrgule,
sest nende abil on nende saak rasvane
ja roog rammus.
Kas nad võivad nõnda lõpmatult tühjendada oma noota,
rahvaid armuta tappes?"
See on prohveteeringu viimane küsimus.
Järgmises peatükis ütleb ta: "Mina seisan oma vahipostil,
asun linnusel ja vaatan, et näha, mida ta mulle räägib
ja mida ta mulle vastab mu etteheite peale."
Siis Jumal vastab talle ja käseb kõik üles kirjutada.
See on Piiblis kirjas.
Igaüks saab seda lugeda ja siis joosta sellega.
Lõpuaegadel peame usaldama end Jumala Sõna hoolde,
et võiksime selgelt aru saada, mis toimub.
Prohveteering ootab oma aega, millal täide minna.
See täitub tulevikus.
Me peame jääma Jumala Sõnasse,
et saaksime kätte seal pakutud lohutuse ja vastupidavuse.
Õige peab usust elama.
Uskuma prohvetlikku nägemust, mille Jumal oma Sõnas on andnud.
See ei kesta igavesti, kuid lõpuajal pannakse meid proovile.
Kui me lõpuni vastu peame, tuleme võitjatena välja.
Prohveti nõuandeid kuulmata,
oleme ilma väest ja lõpuaja tunnustähdedest.
Ükski jutlustaja ei suuda seda esitada.
Pead seda ise lugema.
Ja laskma Püha Vaimul avada seda, mida oled lugenud.
Selleks olen jaganud Piibli kirjakohti.
Mitte miski ei suuda asendada isiklikku Jumala Sõna uurimist.
Olen üle 50 aasta võinud nautida päästetud olemist
ja teeninud Issandat peagi 45 aastat.
Loen ikkagi igapäevaselt Piiblit ja avastan sealt midagi uut.
See on kui äratus ja nõuannete saamine,
ilma milleta ei alga ükski mu päev.
See kannab meid läbi kõigest, mis iganes tulema peaks.
Elame usust, mis põhineb Jumala rahvale antud prohveteeringul.
Me ei pea kartma.
Kartus kaob, kui me südames on usk Jumala Sõnasse.
Ei pea leiutama teooriaid, mille abil kõigega toime tulla.
Me jääme ellu tänu Issandalt tulevale lohutusele ja abile.
Neil lõpuaegadel peame selle lihtsalt vastu võtma.
Küsimus on, kas me peame vastu; kes peab vastu ja saab võidu?
Halleluuja! Võitja saab kõik.
Keegi ei saa sinu eest võita, sa pead seda ise tegema.
Sa pead ise Piibli tõotused omaks võtma.
Tore, et meid pole kutsutud kellegi teise kogemuse kaudu,
vaid meil endal võib olla Issandaga isiklik suhe,
Tema Sõna alusel.
Halleluuja! Halleluuja!
Kas panid tähele, kui tänapäevane on prohvetlik sõna?
Vägivald, ebaõiglus ja ebaausus levivad.
Õiglus taandub mingiks ajaks, kuid mitte lootusetult. Lootus jääb.
See kannab meid sellest ajast läbi.
Piibellik lootus läbimurdest jumalariigis
võtab maad Messia tuleku ootuses.
Seistes Tema kõrval seisame võitjate poolel.
Kuulsin, kuidas Rootsi valitsust hoiatati
Iisraeli suhtes võetud hoiaku eest.
Tahan julgustada meid seisma Jumala Sõna eest.
Valitsus seda ei kuule, kuid tegu on taevas kirja pandud.
Inimese Poeg tõstab taastulekul õige üles
ja annab talle õiglase tasu.
Jeesus annab igale inimesele palga vastavalt tema tegudele.
Loeme mõningaid tõotusi Ilmutuse raamatust.
Ilmutuse 2:26.
"Kes võidab ja minu tegusid lõpuni hoiab,
sellele ma annan meelevalla paganate üle."
Paulus ütleb 1 Korintlastele 6:2
"Või ei tea teie,
et ükskord mõistavad pühad kohut kogu maailma üle?"
Kui Paulus ütleb: "Või ei tea teie..." Võin öelda, et paljud tõesti ei tea.
Mõned üllatuslikud kirjakohad Ilmutuse raamatust 2:26
"Kes võidab ja minu tegusid lõpuni hoiab."
Sa ei saa autasu veel selles ajas,
kuid võid loota, et saad selle hiljem.
Su teod on taevas arvel.
Ära tee head, et saada inimestelt tunnustust,
sest siis sa ei saa autasu.
Tee häid tegusid, nii et sinu Isa taevas neid näeb.
Halleluuja!
Siis ootab sind suur auhind.
"...ning ta hoiab neid kui karjane raudsauaga,
nii nagu purustatakse saviastjaid,
otsekui minagi olen saanud meelevalla oma Isalt,
ning ma annan talle koidutähe."
Vaatame Ilmutuse 3. peatükki
llmutuse 3:21 "Kes võidab,
sellel ma lasen istuda koos minuga mu troonile,
nagu minagi olen võitnud ning istunud oma Isaga tema troonile.
Kellel kõrv on, see kuulgu, mida Vaim ütleb kogudustele!"
Elame ajal, mil Jumala tundjad teevad kangelastegusid.
Neil pole hirmu, sest nad teavad Jumala Sõnas peituvat väge.
Sõbrad, oleme olnud liiga arad.
See ei kanna. Peame hirmust lahti saama.
Me peame seisma õigluse eest.
Ja kannatama selle pärast tagakiusu.
See on auasi olla tagakiusatud õigluse pärast.
Võime rõõmustuda sellest, et meid ootab autasu taevas.
Kui lendasin Rootsi, nägin, et rootslased on mahasurutud.
Oleme ettevaatlikud,
et mitte kedag ipuutuda või kellegagi kokku põrgata.
Sellest hoiakust peab vabanema.
Üle kõige levib...
Israelis on küll hirmu, kuid seal nad võitlevad.
Võitja saab päranduseks tõotatud elupuu.
Ta saab eluallika. Kiitus Issanda nimele!
Oleksin tahtnud veel rääkida, kuid palugem Jumala Vaimu juhtimist.
Ma ei jõudnud Habakuki 3. peatükini.
Hüüdkem Jumala poole ja astugem Tema armee ridadesse.
Elame ajal, millest räägib Taanieli 11. peatükk.
Lepingu rikkujad viib Antikristus allaandmisse ja jumalatusesse.
Kuid oma Jumalat tundvad püsivad tugevate- ja kindlatena.
Nad peavad vastu lõpuni. Halleluuja! Kiitus Issandale!
Kui tunned, et oled tühine ja hirmust kange,
palveta kaasa ja sa võid sellest vabaneda.
Issand saab sind tugevaks teha.
Tänu sulle, Isa, et võid meid hirmust vabastada.
Issand, me ei vaja ilustatud tulevikku.
Teame, et rasked ajad on saabumas.
Kuid prohvetliku sõna kaudu saadud lootus
kannab meid sellest läbi.
Issand, ava me silmad, et võiksime näha
ega kompa pimeduses neil süngetel aegadel,
vaid oskaksime õigesti tegutseda.
Et me oleksime võitjad ja eristuksime meid ümbritsevast kurjusest.
Et võiksime tõsta üles pead, kuna me vabanemise aeg läheneb.
Kiitus Issandale! Tasumise tund on saabumas.
Sina, Issand, maksad palga igaühele vastavalt tema tegudele.
Kui vaid oleks piisavalt häid tegusid ja sõnakuulelikkust Sinule, Issand.
Paistku meis valgus,
et oleksime soolaks mädanemise vastu.
Anna armu, et me ei langeks selles ajas
ega satuks hävingusse.
Ava me silmad, et näeksime selle aja tõsidust.
Issand, ärata üles need, kes kuulevad seda.
Me heidame endid Sinu tugevate ja armuliste käte vahele.
Täname, et Su tugevad käed on valitsemas ka siin maa peal.
Ütled, et me ei pea kartma neid, kes me keha surmavad.
Me peame kartma vaid Teda, kes võib meid põrgu saata.
Me peame kartma vaid Sind, mitte inimesi ega mingit kurja.
Issand, tee meist jumalakartlikud ja Sinu Sõna austavad.
Issand, tõsta võitjad esile.
Täname, et piisas Noast ja ta perekonnast.
Rohkem polnud vaja.
Tänu Issand, et Sina võid viia meid võidule
oma Sõna väes.
Ülistus Sinu imelisele nimele.
Halleluuja! Tänu võidurõõmu eest.
Täname, et me vabadus läheneb ja Sinu riik sünnib maa peal.
Kiitus ja ülistus kuulub Sinule, halleluuja!